બધી જ માન્યતા અને ભૂમિકાવાળા તમામ લોકો માટે ખુલ્લું આ મંદિર ધર્મ અને જાતિના ભેદથી પર હશે, જે યુ.એ.ઈ.ના પ્રેમ, સહિષ્ણુતા, સંવાદિતા તથા શાંતિપૂર્ણ સહઅસ્તિત્વના એક ઉદાત્ત હેતુઓને સાર્થક કરશે. આ મંદિર હિન્દુ ધર્મની પરંપરાગત ધાર્મિક વિધિવિધાનો સાથે યુ.એ.ઈ. ખાતે રહેતા 33 લાખથી વધુ ભારતીયો અને પ્રવાસી તરીકે આવતા અનેક લોકોને આંતરધર્મીય સંવાદ, પ્લુરલિઝમ અને વૈશ્વિક માનવીય મૂલ્યોની પ્રેરણા આપશે. આ ઉપરાંત, બાળકો તથા આવનારી અનેક પેઢીઓને આ મંદિર ઉજ્જવળ ભાવિની દિશા ચીંધે છે.